**ԱՄՓՈՓԱԹԵՐԹ**

**«ԵՐԵՎԱՆ ՔԱՂԱՔՈՒՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ», «ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ», «ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԵՎ «ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՆԵՐԻ ՆԱԽԱԳԾԵՐԻ ՓԱԹԵԹԻ**

|  |  |
| --- | --- |
| 1. ՀՀ Արդարադատության նախարարություն | 12.08.2020թ. |
| № 01/27.1/18055-2020 |
| 1. «Երևան քաղաքում տեղական ինքնակառավարման մասին» Հայաստանի Հանրապետության օրենքում լրացումներ և փոփոխություն կատարելու մասին» օրենքի նախագծի (այսուհետ՝ Նախագիծ) 1-ին հոդվածով լրացվող 39-րդ կետի համաձայն՝ ավագանին սահմանում է Երևանում հանրային սննդի ծառայություն մատուցող անձանց տվյալ օբյեկտին հարակից ընդհանուր օգտագործման տարածքներում հանրային սննդի ժամանակավոր ամառային (մայիսի մեկից մինչև նոյեմբերի մեկը) և ձմեռային (նոյեմբերի մեկից մինչև մայիսի մեկը) սեզոնային ծառայության կազմակերպման համար տարածքի օգտագործման կարգը, պայմաններն ու սահմանափակումները: Այս առումով առաջարկում ենք հիշյալ կետում նախատեսված ժամանակահատվածը խմբագրել՝ հստակ տարանջատելով ամառային և ձմեռային սեզոնային ծառայության մեկնարկման ժամանակահատվածները, քանի որ առաջարկվող ձևակերպումից պարզ չէ՝ նոյեմբերի մեկը և մայիսի մեկը ներառվում են ամառային, թե՝ ձմեռային սեզոններում: Մասնավորապես՝ առաջարկում ենք «մայիսի մեկից մինչև նոյեմբերի մեկը» բառերը փոխարինել «մայիսի 1-ից մինչև հոկտեմբերի 31-ը ներառյալ» բառերով, իսկ «նոյեմբերի մեկից մինչև մինչև մայիսի մեկը» բառերը՝ «նոյեմբերի 1-ից մինչև ապրիլի 30-ը ներառյալ» բառերով: Նույն դիտողությունը վերաբերում է նաև նախագծի 3-րդ հոդվածին և «Տեղական ինքնակառավարման մասին» Հայաստանի Հանրապետության օրենքում լրացումներ կատարելու մասին» և «Տեղական տուրքերի և վճարների մասին» օրենքում լրացումներ և փոփոխություն կատարելու մասին» օրենքի նախագծի նույնաբովանդակ կարգավորումներին: | Ընդունվել է,  նախագծում կատարվել է համապատասխան փոփոխություն: |
| 2. Նախագծի 1-ին հոդվածով լրացվող 39-րդ հոդվածում օգտագործվում է «սեզոնային ծառայություն» եզրույթը: Նկատի ունենալով այն հանգամանքը, որ ՀՀ օրենսդրությամբ նման եզրույթ նախատեսված չէ՝ առաջարկում ենք նշված կետում «հանրային սննդի ժամանակավոր ամառային և ձմեռային սեզոնային ծառայության կազմակերպման» ձևակերպումը փոխարինել «ամառային և ձմեռային սեզոններին հանրային սննդի ծառայության կազմակերպման» ձևակերպմամբ: | Ընդունվել է,  նախագծում կատարվել է համապատասխան փոփոխություն: |
| 3. «Տեղական տուրքերի և վճարների մասին» օրենքում լրացումներ և փոփոխություն կատարելու մասին» օրենքի նախագծի 1-ին հոդվածով նախատեսվում է օրենքի 9-րդ հոդվածի 1-ին մասը լրացնել 21-րդ և 22-րդ կետերով: Հարկ է նշել, որ «Տեղական տուրքերի և վճարների մասին» օրենքի 9-րդ հոդվածի 1-ին մասում արդեն իսկ առկա են 21-րդ և 22-րդ կետեր, որոնք, համապատասխանաբար, վերաբերում են իրավաբանական անձանց և անհատ ձեռնարկատերերին Երևան համայնքի վարչական տարածքում «Առևտրի և ծառայությունների մասին» օրենքով սահմանված՝ շրջիկ առևտրի կետի միջոցով վաճառքի կազմակերպման կամ ծառայության մատուցման և շրջածախ առևտրի իրականացման թույլտվությունների համար սահմանվող տեղական տուրքերին: Ուստի Նախագծով լրացվող դրույթներն անհրաժեշտ է սահմանել 23-րդ և 24-րդ կետերի տեսքով: | Ընդունվել է,  նախագծում կատարվել է համապատասխան փոփոխություն: |
| 4. Անհարկի կրկնություններից խուսափելու նպատակով «Տեղական տուրքերի և վճարների մասին» Հայաստանի Հանրապետության օրենքում լրացումներ կատարելու մասին» օրենքի նախագծի 4-րդ հոդվածով լրացվող 21-րդ և 22-րդ կետերն անհրաժեշտ է միավորել մեկ կետով, քանի որ դրանք բովանդակային իմաստով նույնն են՝ ելնելով «Նորմատիվ իրավական ակտերի մասին» օրենքի 13-րդ հոդվածի 8-րդ մասի պահանջներից: | Ընդունվել է,  նախագծում կատարվել է համապատասխան փոփոխություն |
| 5. «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) 1-ին հոդվածով նախատեսվում է վարչական իրավախախտումների վերաբերյալ Հայաստանի Հանրապետության օրենսգրքի 158-րդ հոդվածի 36-րդ և 37-րդ մասերը շարադրել նոր խմբագրությամբ՝ որպես նոր վարչական իրավախախտումներ սահմանելով տնտեսվարող սուբյեկտի ղեկավարի կամ նրան փոխարինող պաշտոնատար անձի կողմից հսկողության իրականացման աշխատանքների ընթացքին խոչընդոտելը կամ տեսուչների օրինական պահանջներն ու ցուցումները չկատարելը, ինչպես նաև առևտրի օբյեկտներում գնորդին վաճառված պատշաճ որակի ոչ պարենային ապրանքները օրենքով սահմանված ժամկետում և օրենքով սահմանված դեպքերում չփոխարինելը և հետ չվերցնելը և հետ վերցնելուց և փոխարինելուց հրաժարվելու մասին հայտարարություն փակցնելը:  Հիշյալ փոփոխությունների արդյունքում Օրենսգրքի կարգավորման շրջանակներից դուրս են մնում Օրենսգրքի գործող 158-րդ հոդվածի 36-րդ և 37-րդ մասերով նախատեսված արարքները, ինչը որևէ կերպ հիմնավորված չէ: | Չի ընդունվել,  «Վարչական իրավախախտումների վերաբերյալ Հայաստանի Հանրապետության օրենսգրքի 158-րդ հոդվածի 36-րդ և 37‑րդ մասերով նախատեսված արարքները դուրս չեն մնացել Օրենսգրքի կարգավորման շրջանակներից և արտացոլված են Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ և լրացումներ կատարելու մասին» օրենքի նախագծի 3-րդ մասով նոր խմբագրությամբ տրվող 16916-րդ հոդվածի 15-րդ մասում: |
| 6. Նախագծի 2-րդ հոդվածով լրացվող 162-րդ հոդվածում «և» բառն անհրաժեշտ է փոխարինել «կամ» բառով, քանի որ ոչ սահմանված տեղերում առևտուր իրականացնելը և ոչ սահմանված տեղերում ծառայություն մատուցելն առանձին իրավախախտման տեսակներ են: | Ընդունվել է,  նախագծում կատարվել է համապատասխան փոփոխություն: |
| 7. Նախագծի 3-րդ հոդվածով լրացվող 169.19-րդ հոդվածում թվարկված արարքների կրկնակիության համար պատասխանատվություն նախատեսող նորմերն անհրաժեշտ է շարադրել առանձին մասերի տեսքով՝ ինկորպորացման ժամանակ հնարավոր խնդիրներից խուսափելու նպատակով: | Չի ընդունվել,  նախագծում արարքների կրկնակիության համար պատասխանատվություն նախատեսող նորմերն ներկայումս նույնպես սահմանված են մեկ մասով, ինչպես նաև այլ հոդվածներում նույնպես և կիրառության ընթացքում որևէ արգելքներ չի առաջանում: |
| 8. Բացի այդ, նույն հոդվածի 15-րդ մասում «սահմանափակման ենթակա ծառայության ոլորտում (հեստապարային ակումբ)» բառերն անհրաժեշտ է փոխարինել «հեստապարային ակումբի» բառերով, քանի որ սահմանափակման ենթակա ծառայության մյուս ոլորտներում առանց թույլտվության գործունեության իրականացման վերաբերյալ նորմը արդեն իսկ նախատեսված է նույն հոդվածի 14-րդ մասում: | Ընդունվել է,  նախագծում կատարվել է համապատասխան փոփոխություն: |
| 9. Վարչական իրավախախտումների վերաբերյալ Հայաստանի Հանրապետության օրենսգրքով նախատեսվող որոշ իրավախախտումների համար սահմանված տուգանքների չափերը նախագծով զգալիորեն ավելացվում են: Այս առումով նախագծային դրույթները հարկ ենք համարում դիտարկել վարչական տույժի (այդ թվում` վարչական տուգանքի) նպատակների հետ համակարգային կապի մեջ: Այսպես, Նախագծին կից ներկայացված հիմնավորման մեջ ներկայացված չեն որևէ հիմնավումներ՝ Օրենսգրքի նշված ոլորտում գործող ներկայիս սանկցիաների ոչ արդյունավետ լինելու և վարչական պատասխանատվության նպատակներին չծառայելու մասին, ինչպես նաև ներկայացված չեն, որևէ վիճակագրություններ և վերլուծություններ, որոնք կվկայեն առաջարկվող կարգավորման անհրաժեշտության և հիմնավորվածության մասին:  Այս առումով հարկ է նկատի ունենալ վարչական տուգանքի՝ որպես վարչական պատասխանատվության միջոցի կիրառման նպատակը: Այսպես, վարչական տուգանքը դրամական տուգանք է, որը` որպես վարչական իրավախախտման համար նշանակվող պատասխանատվության միջոց, կիրառվում է անձի մոտիրավահպատակ վարքագիծ ձևավորելու և նոր վարչական իրավախախտումների կատարումը կանխելու նպատակներով:  Ընդ որում, վարչական իրավախախտման համար պատասխանատվության միջոց սահմանելիս օրենսդրի հայեցողական լիազորությունները սահմանափակված են համաչափության սահմանադրական սկզբունքի պահանջներով և վարչական իրավախախտումների համար նախատեսված տուգանքների չափերը պատահական չեն և կոչված են ծառայելու վարչական տույժի նպատակների իրականացմանը:  Այլ կերպ ասած՝ կոնկրետ արարքի համար վարչական տուգանքի չափը սահմանելիս հաշվի են առնվում այդ արարքի հանրային վտանգավորության աստիճանը, իրավախախտողին դաստիարակելու և այլ անձանց կողմից ևս հետագայում իրավախախտումների կատարումը կանխելու անհրաժեշտությունը:  Այս առումով, ՀՀ Սահմանադրության 71-րդ հոդվածի 2-րդ մասն ամրագրում է, որ օրենքով սահմանված պատիժը, ինչպես նաև նշանակված պատժատեսակն ու պատժաչափը պետք է համաչափ լինեն կատարված արարքին:  ՀՀ սահմանադրական դատարանը իր` 2010 թվականի հոկտեմբերի 12-ի ՍԴՈ-920 որոշման մեջ, անդրադառնալով համաչափության սկզբունքի բովանդակությանը, նշել է, որ «... համաչափության սկզբունքը պահանջում է ապահովել արդարացի հավասարակշռություն սահմանվող պատասխանատվության միջոցի ու չափի և պատասխանատվության սահմանմամբ հետապնդվող իրավաչափ նպատակի միջև»:  Ելնելով վերոգրյալից՝ գտնում ենք, որ Օրենսգրքի հիշյալ հոդվածներով նախատեսված սանկցիաների խստացումն անհրաժեշտ է դիտարկել համաչափության սկզբունքի ապահովման տեսանկյունից, ուստիև գտնում ենք, որ Նախագիծն այդ առումով ունի լրացուցիչ հիմնավորման կարիք: | Ընդունվել է,  նախագծերի փաթեթի ընդունման հիմնավորումը լրամշակվել է: |
| 10. Միևնույն ժամանակ հարկ ենք համարում անդրադառնալ նախագծերի ընդունման հիմնավորմանը:  Նորմատիվ իրավական ակտի ընդունման հիմնավորման ճիշտ կառուցվածքը և բովանդակությունն ունեն առանցքային նշանակություն, հետևաբար իրավական ակտի հիմնավորման մեջ պետք է ներառել իրավական ակտի ընդունման անհրաժեշտությունը, ընթացիկ իրավիճակը և խնդիրները, տվյալ բնագավառում իրականացվող քաղաքականությունը, կարգավորման նպատակը, բնույթը և ակնկալվող արդյունքը: Այնինչ, տվյալ դեպքում նախագծին կից ներկայացված հիմնավորումից հնարավոր չէ լիարժեք ձևով գնահատել ներկայացված նախագծի արդյունավետությունը, քանի որ բացակայում են ընթացիկ իրավիճակի, խնդիրների, տվյալ բնագավառում իրականացվող քաղաքականության, կարգավորման նպատակի, բնույթը և ակնկալվող արդյունքի համապատասխան վերլուծությունները, ինչն էական նշանակություն և կարևորություն ունի ներկայացված առաջարկությունների հիմնավորվածությունը լիարժեք ձևով գնահատելու համար:  Միևնույն ժամանակ Նախագծերի փաթեթն անհրաժեշտ է ներկայացնել Հայաստանի Հանրապետության կառավարության 2018 թվականի հունիսի 8-ի N 667-Լ որոշմամբ հաստատված կարգի 16-րդ կետի պահանջներին համապատասխան՝ ամփոփաթերթի հետ միասին: | Ընդունվել է,  նախագծերի փաթեթի ընդունման հիմնավորումը լրամշակվել է: |
| 2. ՀՀ Էկոնոմիկայի նախարարություն | 04.02.2020թ․ |
| № ՍՊ/21.1/4260-2020 |
| 1. «Տեղական տուրքերի և վճարների մասին» օրենքում լրացումներ և փոփոխություն կատարելու մասին» օրենքի նախագծի (այսուհետ՝ Նախագիծ) 3-րդ հոդվածի համաձայն՝ «Տեղական տուրքերի և վճարների մասին» օրենքի 12-րդ հոդվածի 1-ին մասի 20-րդ կետի «ա» ենթակետում նշված  «կարաոկեի, դիսկոտեկի, բաղնիքի, սաունայի և շոգեբաղնիքի» բառերը փոխարինվում են «Առևտրի և ծառայությունների մասին» օրենքի 15.2-րդ հոդվածով սահմանված սահմանափակման ենթակա ծառայության օբյեկտների (բացառությամբ հեստապարային ակումբների) բառերով։  Նախագծի 3-րդ հոդվածը լրացուցիչ հիմնավորման կարիք ունի, քանի որ գործող օրենքով հստակ թվարկված են այն սահմանափակման ենթակա ծառայության օբյեկտները, որոնց համար սահմանված է տեղական տուրք, իսկ «Առևտրի և ծառայությունների մասին» օրենքի 15.2-րդ հոդվածով սահմանված սահմանափակման ենթակա ծառայության օբյեկտ է համարվում նաև մերսման սրահը և պարզ չէ՝ ինչ հիմքով է կատարվում վերը նշված փոփոխությունը՝ տարածելով այն նաև մերսման սրահների վրա: | Չի ընդունվել,  մերսման սրահը հանդիսանում է սահմանափակման ենթակա օբյեկտ և առանց բացառության դրա թույլտվության համար անհրաժեշտ է սահմանել տեղական տուրքի տեսակ և դրույքաչափ: |
| Նախագծի 4-րդ հոդվածով սահմանվում են տեղական տուրքեր՝ համայնքի տարածքում հանրային սննդի ծառայություն մատուցող անձանց տվյալ օբյեկտին հարակից ընդհանուր օգտագործման տարածքներում հանրային սննդի ժամանակավոր ամառային սեզոնային (մայիսի մեկից մինչև նոյեմբերի մեկը) ծառայության կազմակերպման տվյալ սեզոնի թույլտվության համար՝ 10 (տաս) հազար դրամ՝ մեկ քառակուսի մետրի համար և ձմեռային սեզոնի (նոյեմբերի մեկից մինչև մայիսի մեկը) թույլտվության համար՝ 15 (տասնհինգ) հազար դրամ՝ մեկ քառակուսի մետրի համար։  Վերը նշված դրույթում սահմանված տուրքերի դրույքաչափերը հստակեցման և հիմնավորման կարիք ունեն, քանի որ պարզ չէ, թե ինչ չափորոշիչով են ընտրվել վերը նշված դրույքաչափերը, և ինչու է տուրքի տարբեր չափեր կիրառվում տարբեր սեզոնների համար:  Միաժամանակ առաջարկում ենք Երևան քաղաքի և համայնքի վարչական տարածքների համար տուրքի չափի տարբերակված մոտեցման կիրառում։ | Ընդունվել է,  նախագծում կատարվել է համապատասխան փոփոխություն: |
| 2. «Վարչական իրավախախտումների վերաբերյալ ՀՀ օրենսգրքում փոփոխություններ և լրացումներ կատարելու մասին» օրենքի նախագծի (այսուհետ՝ Նախագիծ) 1-ին հոդվածի 1-ից մինչև 13-րդ կետերում նշված չեն, թե ում նկատմամբ է կիրառվելու վարչական պատասխանատվությունը՝ տուգանքը։ Նույնը վերաբերում է նաև նախագծի 2-րդ և 3-րդ հոդվածներին։  Ինչպես նաև հիմնավորման կարիք ունեն Նախագծի 1-ին հոդվածով սահմանված տուգանքների սահմանաչափերը, քանի որ դրանք լրացուցիչ վարչական և ֆինանսական բեռ են առաջացնում տնտեսավարողների համար։ | Չի ընդունվել,  տուգանքը նախատեսվում է կիրառել անկախ իրավախախտող անձի կարգավիճակից (իրավաբանական անձ թե քաղաքացի) և վաճառվող ապրանքի տեսակից (մսամթերթ, ձկնամթերք, գյուղմթերք և այլ պարենային և ոչ պարենային ապրանքներ): |
| Նույն հոդվածի 14-րդ և 15-րդ մասերով նախատեսված կարգավորումներն արդեն իսկ սահմանված են Օրենսգրքի 158-րդ հոդվածով, ուստի կրկնորդումներից խուսափելու համար առաջարկում ենք վերը նշված մասերը հանել:  Նախագծի 2-րդ հոդվածով նախատեսվում է Օրենսգրքի 158-րդ հոդվածը լրացնել 36-րդ և 37-րդ մասերով, սակայն «Վարչական իրավախախտումների վերաբերյալ Հայաստանի Հանրապետության օրենսգրքում լրացումներ և փոփոխություններ կատարելու մասին» ՀՀ օրենքով (2018 թվականի սեպտեմբերի 18-ի ՀՕ-381-Ն) արդեն իսկ կատարվել է լրացում և վերոնշված հոդվածը լրացվել է 35-38-րդ մասերով, ուստի առաջարկում ենք շտկել լրացվող մասերի համարակալումը: | Չի ընդունվել,  օրենսգրքի 158-րդ հոդվածից տվյալ մասերը հանվել են և կրկնորդում առկա չէ: |
| Միաժամանակ, Նախագծի 3-րդ հոդվածի համաձայն՝ ոչ սահմանված տեղերում առևտուր իրականացնելը առաջացնում է տուգանքի նշանակում` սահմանված նվազագույն աշխատավարձի յոթանասունապատիկից մինչև հարյուրապատիկի չափով։  Գործող Վարչական իրավախախտումների վերաբերյալ օրենսգրքի 162-րդ հոդվածով հստակ սահմանված է՝ «Ոչ սահմանված տեղերում առևտուր անելը, բացառությամբ սույն հոդվածի երկրորդ մասով նախատեսված դեպքերի` առաջացնում է տուգանքի նշանակում պաշտոնատար անձի նկատմամբ` սահմանված նվազագույն աշխատավարձի հիսնապատիկից մինչև յոթանասունապատիկի չափով:  Բուսական ծագում ունեցող գյուղատնտեսական արտադրանքի ոչ սահմանված տեղերում առևտուր անելը առաջացնում է տուգանքի նշանակում քաղաքացիների նկատմամբ` սահմանված նվազագույն աշխատավարձի տասնհինգապատիկից քսանապատիկի չափով:»։  Հաշվի առնելով վերոգրյալը կարծում ենք, որ վերը նշված փոփոխությունը հիմնավորման կարիք ունի, քանի որ «Առևտրի և ծառայությունների մասին» օրենքով տարանջատվում են առևտրի իրականացման սպառման համար ենթակա ապրանքները և դրանց համար սահմանված վայրերը՝ մասնավորապես գյուղատնտեսական արտադրանքի շուկան։ | Չի ընդունվել  162-րդ հոդվածը լրամշակվել է և անկախ վաճառվող ապրանքի տեսակից տուգանքի չափը սահմանվել է նույնը: |
| Նախագծի 3-րդ հոդվածում առաջարկում ենք լրացնել նոր դրույթ՝ «Օրենսգրքի 162-րդ հոդվածի վերնագրում «անել» բառը փոխարինել «իրականացնել» բառով»: | Ընդունվել է,  նախագծում կատարվել է համապատասխան փոփոխություն: |
| Նախագծի 4-րդ հոդվածով սահմանվում է, որ ոչ սահմանված տեղերում առևտուր իրականացնելու կամ առանց համապատասխան թույլտվության իրականացված բացօթյա առևտրի անմիջական օբյեկտ համարվող ապրանքները, դրանց իրականացման համար օգտագործվող տրանսպորտային միջոցները, սարքավորումները, այլ միջոցները և գործիքները կարող են վերցվել ոստիկանության կամ տեղական ինքնակառավարման մարմինների համապատասխան պաշտոնատար անձանց կողմից։ Վերոնշյալ դրույթը համարում ենք խնդրահարույց՝ հաշվի առնելով այն հանգամանքը, որ վերը նշված գույքը համարվում է առևտուր իրականացնող անձի սեփականությունը և միայն օրինական ուժի մեջ մտած դատարանի որոշմամբ կարող են սահմանափակվել գույքային իրավունքները կամ եթե այդ գույքը համարվում է ձերբակալման, անձնական զննության կամ իրերի զննության ժամանակ հայտնաբերված իրավախախտման գործիք կամ անմիջական օբյեկտ հանդիսացող իր։  Ինչպես նաև Նախագծի 4-րդ հոդվածում առաջարկում ենք «հոդվածի 6-րդ պարբերությունը լրացնել հետևյալ պարբերությամբ» բառերը փոխարինել «հոդվածը լրացնել հետևյալ մասերով» բառերով:  Նախագծի 5-րդ հոդվածում «պարբերությունում» բառը փոխարինել «մասում» բառով:  Միաժամանակ առաջարկում ենք նախատեսված փոփոխությունները ներկայացնել հաջորդական հոդվածների տեսքով: | Ընդունվել է,  նշված մասը առանձնացվել, լրամշակվել և ներկայացվել է օրենքի նախագծով: |
| 3. «Հայաստանի Հանրապետության քրեական օրենսգրքում լրացում կատարելու մասին» օրենքի նախագծով (այսուհետ՝ Նախագիծ) սահմանվում է քրեական պատասխանատվություն վարչական պատասխանատվության ենթարկված այն անձանց նկատմամբ, որոնք նույն արարքի համար մեկ տարվա ընթացքում երկու անգամ վարչական տույժի են ենթարկվել՝ առանց տեղական ինքնակառավարման մարմինների կողմից տրված թույլտվության գործունեություն իրականացնելու համար։  Վերը նշված դրույթը համարում ենք ոչ օրինաչափ, քանի որ վերը նշված վարչական խախտումը չի համարվում հանրության համար առավել վտանգավոր արարք, որի համար կարող է սահմանվել քրեական պատասխանատվություն: | Ընդունվել է,  նշված օրենքի նախագիծը hանվել է շրջանառությունից: |
| Առաջարկում ենք նաև Նախագծերին կից ներկայացված հիմնավորումը համապատասխանեցնել Հայաստանի Հանրապետության կառավարության 2018 թվականի հունիսի 8-ի N 667-Լ որոշմամբ հաստատված կարգի 16-րդ կետի պահանջներին: | Ընդունվել է,  նախագծերի փաթեթի ընդունման հիմնավորումը լրամշակվել է: |
| 3. ՀՀ ֆինանսների նախարարություն | 06.03.2020թ. |
| № 01/11-4/3303-2020 |
| ՀՀ ֆինանսների նախարարությունն ուսումնասիրել է«Երևան քաղաքում տեղա­կան ինքնակառավարման մասին Հայաստանի Հանրապետության օրենքում լրա­ցում­­ներ և փոփոխություն կատարելու մասին», «Տեղական ինքնակառավարման մասին Հայաս­տանի Հանրապետության օրենքում լրացումներ կատարելու մասին», «Տեղական տուր­­քերի և վճարների մասին» Հայաստանի Հանրապետության օրենքում լրացումներ և փոփո­խություն կատարելու մասին», «Վարչական իրավախախտումների վերաբերյալ Հայաս­­­­­տանի Հանրապետության օրենսգրքում փոփոխություններ և լրացումներ կատարելու մասին» և «Հայաստանի Հանրապետության քրեական օրենսգրքում լրացում կատարելու մասին» ՀՀ օրենքների նախագծերը և հայտնում է, որ դիտողություններ և առաջարկություններ չունի: | Ընդունվել է ի գիտություն: |
| 4. Սյունիքի մարզի Գորայք համայնք | 20.02.2020թ. |
| № 50 |
| Օրենսդրական նախաձեռնություններում, հատկապես ծառայության մատուցում ենթադրող օրինագծերում գնային քաղաքականություն մշակելիս կիրառվի առաջարկվող ծառայության գնի նվազող և ավելացող գործակիցներ՝ կապված բնակավայրի գտնվելու տեղադիրքի հետ / լեռնային, բարձր լեռնային և այլնի։ | Չի ընդունվել,  դրույքաչափերը գործակիցների կիրառմամբ հաշվարկելու վերաբերյալ հարցը կարգավորված է «Տեղական տուրքերի և վճարների մասին» օրենքի 12-րդ հոդվածով: |
| 5. Սյունիքի մարզի Կապան համայնք | 20.02.2020թ. |
| № Ե-13/795 |
| 1. Առանց թույլտվության բացօթյա առևտուր իրականացնելու համար տուգանքի չափ սահմանել նվազագույն աշխատավարձի հարյուրհիսնապատիկից մինչև երկուհարյուրհիսնապատիկի չափով, իսկ մեկ տարվա ընթացքում կրկին կատարելու համար երկուհարյուրհիսնապատիկից մինչև չորսհարյուրապատիկի չափով։ | Չի ընդունվել,  առաջարկված փոփոխությունների վերաբերյալ հիմնավորումներ չեն ներկայացվել: |
| 2. . Առանց թույլտվության հանրային սննդի կազմակերպում և իրացում իրականացնելու համար տուգանքի չափ սահմանել նվազագույն աշխատավարձի ութսունապատիկից մինչև երկուհարյուրապատիկի չափով, իսկ մեկ տարվա ընթացքում կրկին կատարելու համար երկուհարյուրապատիկից մինչև չորսհարյուրապատիկի չափով։ | Չի ընդունվել,  առաջարկված փոփոխությունների վերաբերյալ հիմնավորումներ չեն ներկայացվել: |
| 3. Նախագծի 14-րդ և 15-րդ մասերից «պաշտոնատար անձ» բառերը հանել կամ նշված հոդվածում ամբողջությամբ տարանջատել «պաշտոնատար անձ» և «ֆիզիկական անձ» սուբյեկտները։ | Չի ընդունվել,  առաջարկված փոփոխությունների վերաբերյալ հիմնավորումներ չեն ներկայացվել: |
| 4. 158-րդ հոդվածում պատասխանատվություն սահմանել նաև քաղաքացիների կամ ֆիզիկական անձանց կողմից բացօթյա առևտուր իրականացնելու դեպքում ոչ սահմանված տեղերում առևտրի իրականացման նկատմամբ հսկողություն իրականացնող պաշտոնատար անձանց օրինական պահանջներն ու ցուցումները չկատարելու համար։ | Չի ընդունվել,  ոչ սահմանված տեղերում իրականացվող առևտրի կանխարգելման վերաբերյալ կարգավորումները ներկայացվել է օրենքի այլ նախագծով: |
| 5. «Տեղական տուրքերի և վճարների մասին» ՀՀ օրենքի 9-րդ հոդվածի 16-րդ կետը վերանայել, քանի որ տվյալ որորտը դժվար հերահսկելի է։ Ներկայումս տաքսի ծառայություն իրականացվում է նաև բջջային հավելվածներով, ինչը դժվարացնում է տվյալ ոլորտում ներգրավված տնտեսվարողների հայտնաբերումը։ | Չի ընդունվել,  Ներկայացված առաջարկը առնչություն չունի նախագծով առաջարկված փոփոխության հետ: |
| 6.Առանց թույլտվության համայնքի վարչական տարածքում արտաքին գովազդ տեղադրելու համար նվազագույն աշխատավարձի հարյուրապատիկից մինչև երկուհարյուրապատիկի չափով, իսկ մեկ տարվա ընթացքում կրկին կատարելու համար երկուհարյուրապատիկից մինչև չորսհարյուրապատիկի չափով։ | Չի ընդունվել,  ներկայացված առաջարկությունը նախագծերի հետ որևէ առնչություն չունի և հարցը կարգավորվում է «Գովազդի մասին» օրենքով: |
| 7. Հայաստանի Հանրապետության վարչատարածքային միավորների խորհրդանիշները (զինանշան, անվանում և այլն), որպես օրենքով գրանցված ապրանքային նշան, ապրանքների արտադրության , աշխատանքների կատարման, ծառայությունների մատուցման գործընթացներում օգտագործելու համար, ինչպես նաև ֆիրմային անվանումներում օգտագործելու համար՝ նվազագույն աշխատավարձի հարյուրապատիկից մինչև երկուհարյուրապատիկի չափով, իսկ մեկ տարվա ընթացքում կրկին կատարելու համար երկուհարյուրապատիկից մինչև չորսհարյուրապատիկի չափով։ | Չի ընդունվել,  ներկայացված առաջարկությունը նախագծերի հետ որևէ առնչություն չունի: |
| 6. ՀՀ վարչապետի աշխատակազմ | 05.04.2021թ. |
| № 02/12.10/7867-2021 |
| 1. Նախագծի 1-ին հոդվածով լրացվող «Երևան քաղաքում տեղական ինքնակառավարման մասին» ՀՀ օրենքի 12-րդ հոդվածի 1-ին մասի 40-րդ կետով նախատեսվում է, որ ավագանին սահմանում է «Տեղական տուրքերի և վճարների մասին» օրենքով նախատեսված թույլտվությունների տրամադրման կարգը։ Միաժամանակ, հարկ է նշել, որ անհասկանալի է, թե ինչու «Տեղական ինքնակառավարման մասին» ՀՀ օրենքում լրացումներ կատարելու մասին ՀՀ օրենքի նախագծով նույնաբովանդակ դրույթ նախատեսված չէ, հաշվի առնելով այն հանգամանքը, որ «Տեղական տուրքերի և վճարների մասին» ՀՀ օրենքում լրացումներ և փոփոխություններ կատարելու մասին» ՀՀ օրենքի նախագծով նախատեսվող լրացումները վերաբերում են ոչ միայն Երևան համայնքին, այլ նաև մյուս համայնքերին: | Ընդունվել է,  նախագծում կատարվել է համապատասխան փոփոխություն: |
| 2. Վարչական իրավախախտումների վերաբերյալ ՀՀ օրենսգրքի (այսուհետ՝ Օրենսգրքի) 16916 հոդվածով նախատեսվում են «Երևան համայնքի վարչական տարածքում առանց թույլտվության կամ թույլտվությամբ սահմանված պահանջների կամ պայմանների խախտմամբ շրջիկ առևտրի կետի միջոցով վաճառքի կազմակերպման կամ ծառայության մատուցման գործունեություն իրականացնելը», «Երևան համայնքի վարչական տարածքում ցանկացած տեսակի տրանսպորտային միջոցից և (կամ) դրանց կցորդներից, բացառությամբ օրենքով նախատեսված դեպքերի, ցանկացած ապրանքի վաճառք իրականացնելը կամ ծառայություն մատուցելը« և «Երևան համայնքի վարչական տարածքում առանց թույլտվության կամ թույլտվությամբ սահմանված պահանջների կամ պայմանների խախտմամբ շրջածախ առևտուր իրականացնելը» վարչական իրավախախտումները: Մինչդեռ, «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություններ կատարելու մասին» ՀՀ օրենքի նախագծի 3-րդ հոդվածով լրացվող Օրենսգրքի 16916 հոդվածում դրանք ամրագրված չեն: Միաժամանակ, նախագծի հիմնավորման մեջ նշված չէ վերոնշված վարչական իրավախախտումների չնախատեսման անհրաժեշտությունը: | Ընդունվել է,  նախագծում կատարվել է համապատասխան փոփոխություն: |
| 7. ՀՀ վարչապետի աշխատակազմի տարածքային զարգացման և շրջակա միջավայրի հարցերի վարչություն | 23.08.2021թ. |
| № 02/12.4/28541-2021 |
| 1. Փաթեթում ներառված նախագծերի վերնագրերն անհրաժեշտ է համապատասխանեցնել նախագծերի բովանդակությանը և դրանով պայմանավորված՝ լրամշակել նաև օրենքների նախագծերին հավանություն տալու մասին ՀՀ կառավարության որոշման նախագիծը: | Ընդունվել է,  նախագծերի բովանդակությունը և օրենքների նախագծերին հավանություն տալու մասին ՀՀ կառավարության որոշման նախագիծը լրամշակվել են: |
| 2. Փաթեթում ներառված նախագծերում «ապրիլի 30-ը» բառերից հետո անհրաժեշտ է լրացնել «ներառյալ» բառը: | Ընդունվել է,  նախագծերում կատարվել են համապատասխան լրացումներ: |
| 8. ՀՀ ֆինանսների նախարարություն | 23.09.2021թ. |
| № 01/11-4/15196-2021 |
| ՀՀ ֆինանսների նախարարությունն ուսումնասիրել է«Երևան քաղաքում տեղա­կան ինքնակառավարման մասին Հայաստանի Հանրապետության օրենքում լրա­ցում­­ներ և փոփոխություն կատարելու մասին», «Տեղական ինքնակառավարման մասին Հայաս­տանի Հանրապետության օրենքում լրացումներ կատարելու մասին», «Տեղական տուր­­քերի և վճարների մասին» Հայաստանի Հանրապետության օրենքում լրացումներ և փոփո­խություն կատարելու մասին», «Վարչական իրավախախտումների վերաբերյալ Հայաս­­­­­տանի Հանրապետության օրենսգրքում փոփոխություններ և լրացումներ կատարելու մասին» և «Հայաստանի Հանրապետության քրեական օրենսգրքում լրացում կատարելու մասին» ՀՀ օրենքների նախագծերը և հայտնում է, որ դիտողություններ և առաջարկություններ չունի: | Ընդունվել է ի գիտություն |
| 9. ՀՀ կադաստրի կոմիտե | 09.09.2021թ. |
| N ՍԹ/8163-2021 |
| Հայտնում ենք, որ «Երևան քաղաքում տեղա­կան ինքնակառավարման մասին Հայաստանի Հանրապետության օրենքում լրա­ցում­­ներ և փոփոխություն կատարելու մասին», «Տեղական ինքնակառավարման մասին Հայաս­տանի Հանրապետության օրենքում լրացումներ կատարելու մասին», «Տեղական տուր­­քերի և վճարների մասին» Հայաստանի Հանրապետության օրենքում լրացումներ և փոփո­խություն կատարելու մասին», «Վարչական իրավախախտումների վերաբերյալ Հայաս­­­­­տանի Հանրապետության օրենսգրքում փոփոխություններ և լրացումներ կատարելու մասին» և «Հայաստանի Հանրապետության քրեական օրենսգրքում լրացում կատարելու մասին» ՀՀ օրենքների նախագծերի փաթեթի վերաբերյալը առաջարկություններ և դիտողություններ չունենք: | Ընդունվել է ի գիտություն |